Abbozz preliminari nru 1 tal-baġit li jemenda għall-baġit ġenerali 2007 rendikont ġenerali tad-dħul rendikont tad-dħul u l-infiq għal kull taqsima Taqsima III - Il-Kummissjoni /* SEK/2006/1776 finali */





[pic] | KUMMISSJONI TAL-KOMUNITAJIET EWROPEJ | Brussel 20.12.2006 SEG(2006) 1776 finali ABBOZZ PRELIMINARI Nru 1 TAL-BAĠIT LI JEMENDA GĦALL-BAĠIT ĠENERALI 2007 RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Taqsima III - Il-Kummissjoni (preżentata mill-Kummissjoni) ABBOZZ PRELIMINARI Nru 1 TAL-BAĠIT LI JEMENDAGĦALL-BAĠIT ĠENERALI 2007RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMATaqsima III - Il-Kummissjoni Wara li kkunsidrat: - it-Trattat li jistabbilixxi l-Komunità Ewropea, u partikolarment l-Artikolu 272 tiegħu, - it-Trattat li jistabbilixxi l-Komunità Ewropea ta’ l-Enerġija Atomika, u b'mod partikolari l-Artikolu 177 tiegħu, - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, Il-Kummissjoni Ewropea hawnhekk tippreżenta lill-awtorità baġitarja l-Abbozz ta' Baġit ta' Emenda Preliminari Nru 1 għall-baġit ta' l-2007 għar-raġunijiet stabbiliti fil-memorandum ta' spjegazzjoni. WERREJ 1. Introduzzjoni 4 2. L-aġġustamenti meħtieġa wara l-ftehim milħuq fil-laqgħa ta' trialogu tat-28 ta' novembru 2006 4 2.1. Bidliet li joħorġu mill-Qafas Finanzjarju Multi-annwali ġdid 4 2.2. Fondi Strutturali u ta’ Koeżjoni u l-Fond Ewropew għas-Sajd 5 2.3. Ċentru Konġunt tar-Riċerka (JRC) 6 2.4. Aġġustamenti fil-baġit wara l-immodernizzar tas-sistema ta’ kontabilità 7 2.5. Fond Ewropew għall-Investimenti 9 2.6. Il-pjattaforma ta’ l-Organizzazzjonijiet Soċjali mhux Governattivi Ewropej (NGOs) 9 2.7. Parteċipazzjoni tal-Konfederazzjoni Żvizzera fil-Programmi Komunitarji 9 RENDIKONT ĠENERALI TAD-DĦUL RENDIKONT TAD-DĦUL U L-INFIQ GĦAL KULL TAQSIMA Ir-rendikont ġenerali tad-dħul u r-rendikont tad-dħul u l-infiq għal kull taqsima huma mibgħuta separatament permezz tas-sistema SEI-BUD. Verżjoni bl-Ingliż tar-rendikont ġenerali tad-dħul u r-rendikont tad-dħul u l-infiq għal kull taqsima hi annessa għall-informazzjoni bħala anness tal-baġit. 1. INTRODUZZJONI Il-Kummissjoni tippreżenta dan l-Abbozz Preliminari ta' Baġit ta' Emenda (PDAB) Nru 1 għas-sena 2007 biex jiġu integrati fil-baġit 2007 l-aġġustamenti tekniċi meħtieġa mill-Ittra ta' Emenda Nru 2/2007, li ma setgħux jiġu adottati matul l-aħħar fażi tal-proċedura tal-baġit 2007, kif aċċettata fit-trialogu tat-28 ta' Novembru 2006. Fuq il-bażi tal-ftehim milħuq fil-laqgħa ta' trialogu tat-28 ta' Novembru, fil-laqgħa tiegħu tat-30 ta' Novembru 2006, il-Kunsill aċċetta biss il-partiti li ġejjin mill-Ittra ta' Emenda Nru2/2007: - EUR 500 miljun f'approprjazzjonijiet ta' impenn għall-Fond Ewropew ta' Aġġustament Globali (EGF), b'biss referenza għall-IIA u għall-Artikolu 12 tar-Regolament EGF; - EUR 6 miljun f'approprjazzjonijiet ta' impenn u EUR 4.4 miljun f'approprjazzjonijiet ta' pagament għal Hercule II kif propost mill-Kummissjoni. Madankollu, l-approprjazzjonijiet għall-Fond Internazzjonali għall-Irlanda kienu diġà inklużi fl-ewwel qari ta' l-abbozz ta' baġit għall-2007 mill-PE u aċċettat fit-tieni qari fil-Kunsill. Fil-laqgħa ta' trialogu tat-28 ta' Novembru, il-Kummissjoni ħabbret li għandha tressaq 'il quddiem dan l-Abbozz Prelimiari ta' Baġit ta' Emenda kmieni fl-2007 bil-ftehim politiku li l-emendi proposti jittieħdu f'kunsiderazzjoni fil-pubblikazzjoni finali tal-baġit għall-2007 fil-Ġurnal Uffiċjali, ippjanat għal nofs Marzu 2007. Għal dan l-iskop, il-Kummissjoni titlob lill-Parlament Ewropew u lill-Kunsill biex jaqblu dwar dan l-Abbozz Preliminari ta' Baġit ta' Emenda f'qari wieħed biss, bil-ħsieb li dan ikun finalment adottat sa l-1 ta' Frar, 2007. 2. L-AġġUSTAMENTI MEħTIEġA WARA L-FTEHIM MILħUQ FIL-LAQGħA TA' TRIALOGU TAT-28 TA' NOVEMBRU 2006 L-aġġustamenti proposti b'dan l-Abbozz Preliminari ta' Baġit ta' Emenda għandhom b'mod notevoli jirriflettu, fl-istruttura tal-baġit ta' l-2007 u fir-rimarki tagħha (referenzi għall-bażi legali), il-ftehimiet ta' l-awtorità leġiżlattiva dwar l-istrumenti ta' nfiq ġodda, kif ukoll it-titjib diġà introdott fil-baġit għall-2006 permezz tal-Baġit ta' Emenda Nru 5/2006 (b'mod partikolari l-kontribuzzjoni EDF u l-linji ta' ġestjoni tat-teżor) sa dak li punt li ma kinux koperti fit-tieni qari ta' l-abbozz ta' baġit għall-2007 mill-Parlament Ewropew. Mhumiex se jaffettwaw l-ammonti globali tal-baġit ta' l-2007. L-aġġustamenti ewlenin huma niżżla hawn taħt. 2.1. Bidliet li joħorġu mill-Qafas Finanzjarju Multi-annwali ġdid Wara l-adozzjoni mill-Kummissjoni fl-24 ta' Mejju 2006 ta' pakkett leġiżlattiv rivedut, konsistenti mal-limiti tan-nefqa annwali miftehma fil-qafas finanzjarju ġdid, u mnaqqxa fil-Ftehim Inter-Istituzzjonali tas-17 ta' Mejju, 2006, huwa meħtieġ li jiġu modifikati r-rimarki tal-baġit ta’ numru ta’ linji tal-baġit u f'xi każi anki tan-nomenklatura tal-baġit, kif ikun jixraq. Id-dettalji sħaħ huma pprovduti fl-anness tal-baġit għal din l-Ittra ta’ Emenda. L-oqsma ta' politika ewlenin li jinħtieġu aġġustamenti bħal dawn huma r-relazzjonijiet esterni u l-iżvilupp. Il-ħolqien ta' 4 strumenti separati (L-Istrument Ewropew għad-Demokrazija u d-Drittijiet tal-Bniedem, l-Istrument tal-Pajjiżi Industrijalizzati, l-Istrument tas-Sigrutà Nukleari u l-Istrument tar-Reazzjoni Rapida u l-Istat ta' Preparazzjoni) iwassal għal xi tibdiliet strutturali taħt il-livell ta' kapitolu u xi ridistribuzzjoni ta' baġits, mingħajr ma jkun affettwat it-total globali. 2.2. Fondi Strutturali u ta’ Koeżjoni u l-Fond Ewropew għas-Sajd Għal Fondi Strutturali u ta’ Koeżjoni, il-bażi legali adottata tbiddel id-distribuzzjoni tal-pakkett sħiħ ta’ l-Intestatura 1b fost uħud mill-elementi tagħha, u l-PDB jeħtieġ li jiġi adattat skond il-każ. Barra minn dan, il-kontribuzzjoni ta’ l-Intestatura 1b għall-Istrument Ewropew għall-Viċinat u l-Partenarjat (ENPI) issa ġiet stabbilita u t-trasferiment korrispondenti jsir mil-linja ta’ Kooperazzjoni Territorjali tal-Fond Regjonali ta’ Żvilupp Ewropew (ERDF) lejn il-linja CBC fil-kapitolu 19 08 ta' l-ENPI. M’hemm ebda bidla fil-pakkett ġenerali ta' l-Intestatura sħiħa 1b għall-approprjazzjonijiet ta’ impenn u ta' pagamenti. Hemm ukoll numru ta’ korrezzjonijiet tekniċi. Għall-Fond Ewropew għas-Sajd, hemm bidla mill-“Objettiv ta' Konverġenza” għal “Konverġenza Esterna” biex tirrifletti l-aktar ftehim riċenti tal-qasma bejn reġuni ta’ konverġenza u non-konverġenza. It-tabella li ġejja tiġbor dawn il-bidliet. Qed qed jiġu spjegati f’aktar dettall hawn taħt. BAĠIT 2007 | PDAB 1/2007 | Differenza | CA | PA | CA | PA | CA | PA | Fond Ewropew għas-Sajd (EFF) — Għan ta’ konverġenza | 11 06 12 | 425.567.209 | 227.823.592 | 425.340.636 | 227.713.932 | -226.573 | -109.660 | Fond Ewropew għas-Sajd (EFF) — Għan estern ta’ konverġenza | 11 06 13 | 141.383.414 | 73.582.840 | 141.609.987 | 73.692.500 | 226.573 | 109.660 | Bidla netta f’INTESTATURA 2 | 0 | 0 | Fond ta’ Koeżjoni (CF) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 | Bidla netta fil-Fond ta’ Koeżjoni | 4.544.303 | 1.112.169 | ERDF - Konverġenza | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 | ERDF – Kompetittività reġjonali | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 | Kooperazzjoni territorjali Ewropea ERDF | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 | Assistenza Teknika Operattiva ERDF | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 | Kooperazzjoni bejn il-Fruntieri – Kontribuzzjoni minn Intestatura 1b | 19 08 02 02 | p.m. | p.m. | 47.579.371 | 12.753.208 | 47.579.371 | 12.753.208 | Konverġenza ESF | 04 02 17 | 7.416.797.011 | 1.092.393.287 | 7.403.471.207 | 1.089.889.685 | -13.325.804 | -2.503.602 | ESF – Kompetittività reġjonali | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 | Assistenza teknika operattiva ESF 2007-13 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 | Bidla netta fil-Fondi Strutturali | -4.544.303 | -1.112.169 | Bidla netta f’INTESTATURA 1b | 0 | 0 | L-approprjazzjonijiet ta’ impenn għal Fondi Strutturali u ta’ Koeżjoni ġew aġġustati biex jirriflettu ċ-ċifri finali fil-bażi legali miftehma. B’kollox, il-Fond ta’ Koeżjoni jaqla’ EUR 4,544 miljuni, u l-Fond Strutturali jitlef EUR 4,544 miljuni. Fi ħdan il-Fondi Strutturali, hemm tnaqqis fl-approprjazzjonijiet għal “Konverġenza”, u żieda ghal “Kompetittività Reġjonali”. L-approprjazzjonijiet ta’ impenn għat-tnaqqis fl-objettiv ta’ “Kooperazzjoni Territorjali”. Barra minn dan, għal dan l-objettiv ukoll, il-kontribuzzjoni ta' EUR 47.579 miljun minn Intestatura 1b għall-Istrument Ewropew għal Viċinat u Sħubija (Kooperazzjoni bejn il-Fruntieri), ġiet trasferita billi tnaqqset il-linja ta’ Kooperazzjoni Territorjali Ewropea ERDF u żdiedet il-linja ENPI għal Kooperazzjoni bejn il-Fruntieri. L-assistenza teknika hija ftit inqas minn dik fil-baġit ta' l-2007. Dwar it-tqassim ta’ l-approprjazzjonijiet bejn l-ERDF u l-ESF, inżammet il-qasma fil-persentaġġ użata fil-baġit għall-2007. L-approprjazzjonijiet ta' pagament globali għall-intestatura 1b ma jinbidlux lanqas. Madankollu, it-tqassim ta' approprjazzjonijiet skond il-linja huwa aġġustat xi ftit. Essenzjalment, dan huwa minħabba li pagamenti minn qabel, ikkalkulati bħala persentaġġ tal-pakketti kollha ta' pprogrammar, huma ftit ogħla għall-Fond ta' Koeżjoni u l-bażi legali adottata fis-Sajf 2006 żiedet l-allokazzjoni tal-Fond ta’ Koeżjoni a spejjeż tal-Fondi Strutturali. Għaldaqstant, l-ammont globali ta' approprjazzjonijiet għal kull Għan bħal dan (inkluż il-kontribuzzjoni għall-Intestatura 1b għall-kooperazzjoni bejn il-fruntieri) inbidel skond it-tibdiliet fl-impenji sabiex dan ikun jirrifletti t-tibdil fil-ħlasijiet mistenni. Saret ukoll korrezzjoni teknika fil-baġit billi ġie aġġustat il-bilanċ bejn l-approprjazzjonijiet ta’ ħlas ta’ l-ESF u l-ERDF għall-objettiv ta’ “Kompetittività Reġjonali”, billi tnaqqas il-ħlas għall-ESF u żdied dak għall-ERDF. L-aġġustament iffisser li l-pagamenti huma issa fl-istess proporzjon ta’ l-impenji kemm għall-ESF kif ukoll għall-ERDF. Fl-aħħar, l-approprjazzjonijiet ta' pagament għall-linja dwar l-assistenza teknika ta' l-ERDF ġew aġġustati 'l isfel biex ikun żgurat li l-korrezzjoni globali ma tkunx tinvolvi tibdil fl-ispejjeż għall-intestatura. 2.3. Ċentru Konġunt tar-Riċerka (JRC) Il-pjan ta' organizzazzjoni tal-JRC għall-2007 irid jiġi aġġustat sabiex tkun garantita strateġija għall-promozzjonijet li tkun l-istess għall-persunal kollu tal-Kummissjoni. L-emenda proposta tiċċara t-tibdiliet xierqa fl-istruttura tal-gradi tal-pjan ta' organizzazzjoni tal-JRC għall-promozzjonijiet fl-2007, mingħajr ma jinbidel l-għadd totali ta' postijiet jew it-tqasim skond il-grupp ta' funzjoni. Tinkorpora wkoll konverzjoni ta' postijiet minn AD5 għal AD6 sabiex kandidati li jgħaddu b'suċċess kompetizzjonijiet ta' riċerka ikunu jistgħu jiġu reklutati f'dak il-livell. Ir-raġuni għal dan hija l-ħtieġa li jiġi ngaġġat persunal bi kwalifiki għolha u speċjalist. It-tibdiliet proposti ma jinħtieġu l-ebda aġġustament fl-approprjazzjonijiet proposti għall-JRC, peress li l-iżvilupp tal-karriera hu kopert fi ħdan il-parametru GVT (Glissement Vieillesse Technicité – ċaqlieq, anzjanità, kontenut tekniku). Bidliet fil-pjan ta' organizzazzjoni tal-JRC – PDAB Nru 1/2007 | Riċerka u żvilupp teknoloġiku — Ċentru għar-Riċerka Konġunta | Kategorija u Grad | Gradi BUDGET 2007 | Tibdil PDAB 1/2007 | Gradi 2007 wara l-PDAB 1/2007 | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Total AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Total AST | 1.089 | 0 | 1.089 | Ammont komplessiv | 1.957 | 0 | 1.957 | 2.4. Aġġustamenti fil-baġit wara l-immodernizzar tas-sistema ta’ kontabilità 2.4.1. Kopertura ta’ l-ispiża in konnessjoni ma’ l-amministrazzjoni tat-teżor Wara l-modernizzar tas-sistema ta’ kontabilità tal-Kummissjoni, u l-ħtieġa li jingħalqu għadd ta' kontijiet mhux tal-baġit li kellhom bilanċi kbar għal numru ta' snin, il-Kummissjoni diġà pproponiet, fil-PDAB 5/2006, il-ħolqien ta' punt ġdid 27 01 12 02 – “Il-Kopertura ta’ l-ispiża in konnessjoni ma’ l-amministrazzjoni tat-teżor”, bir-rimarki li ġejjin: “Din l-approprjazzjoni hija maħsuba biex tkopri aġġustamenti tal-baġit: - għal kontijiet tal-flus akkont, fejn ittieħdu l-miżuri kollha meħtieġa mill-uffiċjal li jawtorizza biex jieħu ħsieb is-sitwazzjoni u fejn l-ispiża ta’ aġġustament ma tista tiġi rreġistrata f’linja speċifika tal-baġit, - f’sitwazzjonijiet fejn talba ġiet ikkanċellata kollha jew parti minnha, wara li ġiet irreġistrata fil-kontijiet bħala dħul (b’mod partikolari fil-każ ta’ kumpens fil-każ ta’ telf), - f’każijiet fejn il-VAT ma nġabritx u fejn m’huwiex aktar possibbli li jiġi reġistrat l-ammont fil-linja li kopriet in-nefqa ewlenija, - għal kull interess dwar il-każijiet imsemmija qabel, fejn ma tistax tkun reġistrata f’linja oħra speċifika tal-baġit.” Il-Kummissjoni pproponiet ukoll li tittrasferixxi għal dan il-punt ġdid tal-baġit it-tieni paragrafu tar-rimarki tal-punt tal-baġit 27 01 12 01 “Spejjeż Finanzjarji”, li jgħid hekk: “Dan il-punt maħsub biex jakkomoda, jekk meħtieġ, approprjazzjoni biex tkopri kull telf li jirriżulta mil-likwidazzjoni jew il-waqfien ta’ attivitajiet ta’ banek li magħhom il-Kummissjoni għandha kontijiet għall-iskopijiet ta’ ħlas antiċipat (l-hekk imsejjaħ " régie d'avance ") .” Dawn it-tibdiliet ġew aċċettati mill-Awtorità Baġitarja fil-baġit ta' l-2006 bl-adozzjoni tal-Baġit ta' Emenda Nru 5/2006 fl-24 ta' Ottubru. Dawn il-bidliet għandhom jiddaħħlu wkoll fil-baġit 2007, b’annotazzjoni nominali (“p.m"). 2.4.2. Il-Ħolqien ta’ punt ġdid tal-baġit 21 01 04 10 – Kontribuzzjoni ta’ l-EDF lill-ispiża komuni amministrattiva ta’ appoġġ: Il-Kummissjoni qed tipproponi wkoll li toħloq fil-baġit il-partita ġdida 21 01 04 10, Kontribuzzjoni EDF għan-nefqa amministrattiva komuni ta' appoġġ, kif sar fil-Baġit ta' Emenda Nru 5/2006 adottat mill-Awtorità Baġitarja fl-24 ta' Ottubru. Skond it-termini tal-Ftehim Intern għad-disa’ EDF, parti mill-pakkett EDF tiġi użata biex jitħallsu l-ispejjeż tal-baġit tal-Komunità fl-appoġġ ta' l-implimentazzjoni ta' l-EDF fid-delegazzjonijiet ta' l-UE, bħal ma huwa l-istaff estern, il-kera, utilitajiet eċċ. Minħabba li l-baġit għall-EDF huwa differenti minn dak tal-Komunità, il-Kummissjoni tistabbilixi ordni ta’ rkupru lill-EDF fil-bidu ta’ kull sena finanzjarja skond stima ta' l-ispiża tas-sena ta’ qabel. Matul is-sena, tqassim tan-nefqa, li għandu jkun imqassam b’mod xieraq fuq il-punti amministrattivi differenti tal-baġit kif ukoll fuq l-EDF, isir fuq kont speċjali li mhuwiex fil-baġit li huwa għal ta’ l-apposta. Dan ifisser li bħalissa r-rappurtaġġ tal-baġit tal-Kummissjoni ma jinkludix l-ammont ta' nefqa ffinanzjata mill-EDF. Biex ikun hemm trattament suċċessiv u effiċjenti, u rappurtaġġ komplet ta’ l-implimentazzjoni tal-baġit, qed jiġi propost li tinħoloq linja tal-baġit li fiha l-approprjazzjonijiet għall-impenji u l-ħlasijiet jiġu inklużi awtomatikament wara li jissarrfu l-fondi li tirċievi l-EDF. Il-miżura proposta hija teknikament meħtieġa mis-sistema ta’ kontabilità bbażata fuq id-dovut li ser tiġi installata fid-Delegazzjonijiet, u ser ittejjeb b’mod sostanzjali l-kontabilità u t-trasparenza fit-tranżazzjonijiet. Il-bidla m’għandha ebda impatt fuq l-ammonti fuq id-dħul u l-ħruġ jew fuq il-livell ta' l-iffinanzjar. Din il-linja tippermetti l-użu ta’ strumenti komuni ta’ rappurtaġġ għad-dħul u n-nefqa ta’ l-EDF. Il-kontribuzzjoni finanzjarja mill-EDF hija meqjusa bħala dħul assenjat u huwa propost “p.m” għall-approprjazzjonijiet tal-ħlas u l-impenji. 2.5. Fond Ewropew għall-Investimenti Il-Fond Ewropew għall-Investiment ser itemm ir-riżorsi tiegħu sa nofs l-2007, u għalhekk, il-Bord tad-Diretturi ta’ l-EIF jipproponi ż-żieda tal-kapital sottoskritt sa 50% f’termini nominali. L-Artikolu 3 tad-Deċiżjoni tal-Kunsill 1994/375/KE tispeċifika li ż-żieda possibbli fil-kapital għandha tiġi deċiża b’mod unanimu mill-Kunsill, li jaġixxi fuq proposta tal-Kummissjoni u wara li jikkonsulta mal-Parlament Ewropew. Proposta leġiżlattiva fuq iż-żieda kapitali ta’ l-EIF mistennija tiġi adottata mill-Kummissjoni sa l-aħħar tas-sena. L-ispiża taż-żieda fil-kapital ser tkun koperta matul il-perjodu 2007-2010 mill-partita tal-baġit 01 04 09 01 "EIF – Provvediment ta' ishma paid-up ta' kapital sottoskritt", kif propost fil-baġit għall-2007. Il-prezz totali tax-xiri ta’ l-ishma li għandu jitħallas lill-Fond jinkludi l-valur nominali tal-kapital imħallas u l-ishma tal-premium, li jirriflettu l-andament finanzjarju tal-Fond. Biex tagħmel tajjeb ghal xi inċertezzi fil-prezz, il-proposta tal-Kummissjoni tipprevedi l-użu ta’ dividends imħallsa mill-Fond lill-Komunità matul il-perjodu ta’ erba’ snin biex tkopri parti mill-ispiża taż-żieda tal-kapital. L-Artikolu 10 tar-Regoli ta’ implimentazzjoni tar-Regolament Finanzjarju jindikaw li strutturi u kummenti xierqa tal-baġit huma meħtieġa biex jakkomodaw id-dħul assenjat. Għalhekk, dan l-abbozz preliminari ta' baġit ta' emenda jipproponi kummenti aġġornati dwar il-baġit fil-punt dwar l-ispiża tal-baġit 01 04 09 01 “Provvediment ta’ l-EIF ta’ l-ishma paid-up tal-kapital sottoskritt”, u l-artikolu tad-dħul 8 5 0 “Dividendi imħallsa mill-EIF”. 2.6. Il-pjattaforma ta’ l-Organizzazzjonijiet Soċjali mhux Governattivi Ewropej (NGOs) Il-proposta tal-Kummissjoni biex tistabbilixi l-programm “Ċittadini għall-Ewropa” biex jippromwovi ċittadinanza Ewropea attiva għall-perjodu 2007-2013, jinkludi fost azzjonijiet oħra, l-appoġġ strutturali għall-organizzazzjonijiet tas-soċjetà ċivili f'livell Ewropew (Azzjoni 2: Soċjetà Ċivili Attiva fl-Ewropa). Skond il-perspettiva finanzjarja preċedenti il-Pjattoforma ta’ l-NGOs Soċjali Ewropej, kif ukoll organizzazzjonijiet oħra tas-soċjeta ċivili ġew iffinanzjati taħt Intestatura 3 "Strateġija Intera". Skond il-qafas finanzjarju multi-annwali ġdid il-bażi legali Ċittadini għall-Ewropa jinsab fl-Intestatura 3b "Ċittadinanza". Fil-baġit għall-2007 l-ispejjeż ta' kuljum tal-Pjattaforma ta' l-Organizzazzjonijiet Soċjali Ewropej mhux governattivi ġew bi żball imdaħħla taħt l-Intestatura 1a "Kompetittività għat-tkabbir ekonomiku u l-impjiegi". Għalhekk hija meħtieġa korrezzjoni teknika biex tinkludi dan l-artikolu tal-baġit taħt Intestatura 3b b’konformità mal-bażi legali. Dan jinvolvi ċ-ċaqlieq mill-ġdid ta’ EUR 620,000 kemm fl-approprjazzjonijiet ta’ impenn kif ukoll ta’ ħlas mill-Intestatura 1a għall-Intestatura 3b. 2.7. Parteċipazzjoni tal-Konfederazzjoni Żvizzera fil-Programmi Komunitarji Biex titqies l-implimentazzjoni tal-ftehim bejn il-Komunità Ewropea u l-Konfederazzjoni Żvizzera dwar il-parteċipazzjoni Żvizzera f’għadd ta’ programmi Komunitarji, ir-rimarki relatati tal-baġit ta’ dawn il-programmi għandhom jiġu aġġornati. Id-dettalji sħaħ huma elenkati fl-anness tal-baġit, u huma dwar il-Programm Statistiku tal-Komunità, it-Tagħlim tul il-Ħajja, iż-Żgħażagħ fl-Azzjoni, il-Media, u l-Aġenzija Ambjentali Ewropea. [1] ĠU L 248, 16.09.2002, p.1.